Municipiul Vaslui găzduiește, începând de mâine, Olimpiada Națională de Matematică pentru clasele a V-a și a VI-a. Evenimentul este organizat de Ministerul Educației, în parteneriat cu Societatea de Știinte Matematice din România.
Participă 192 de elevi din 41 de județe ale țãrii.
Acestora li s-a pregătit un program fastuos, după cum a precizat, purtătorul de cuvânt al Primăriei Vaslui, Geanina Tofan: Alegerea orașului nostru pentru desfășurarea acestei olimpiade este, pentru noi, o dovadă a aprecierii muncii noastre de a păstra educația la rangul înalt pe care îl merită. Am găzduit în anii anteriori alte asemenea manifestări școlare și credem că de fiecare dată, oaspeții noștri au rămas cu o impresie plăcută despre buna colaborare dintre unitățile vasluiene, Inspectoratul Școlar Județean Vaslui și Primăria Vaslui.
Olimpiada Națională de Matematică începe, mâine, cu festivitatea de deschidere, care se va desfășura în sala de spectacole a Centrului Cultural Multifuncțional „Dimitrie Cantemir”.
Vineri va avea loc proba scrisă, iar duminicã va fi organizată festivitatea de premiere.
(Radio Iași/Vasile Geles/FOTO radioiasi.ro)